《马城花窠》
宋代·吕午

老子西城住，今逾十载期。
栽花成茂树，种柳长高枝。
移接从渠巧，夸传到处知。
担头挑卖去，一一是趋时。

作者简介：（1179—1255）徽州歙县人，字伯可，号竹坡。宁宗嘉定四年进士。历知馀杭、龙阳县，有政绩。累拜监察御史，疏论切直，独立无党。迁浙东提刑，复为监察御史，屡为史嵩之所忌。官至中奉大夫。有《竹坡类稿》、《左史谏草》。